6. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Δ.12566 της 19/29 Δεκ.1955 Περί εγκρίσεως ατελούς εισαγωγής μηχανημάτων κλπ. υπό Γνωμοδοτικού Συμβουλίου Βιομηχανίας Β. Ελλάδος. Εχοντες υπόψει:α)την παρ. 5 του άρθρ.4 του Ν.Δ. 2176/52 "περί μέτρων προστασίας της Επαρχιακής Βιομηχανίας", β)τον Νόμ. 3213/55 "περί τροποποιήσεως και συμπληρώσεως των διατάξεων περί μέτρων προστασίας της επαρχιακής βιομηχανίας", γ)το από 12.11.55 Β.Δ/μα "περί συστάσεως Γνωμοδοτικού Συμβουλίου Βιομηχανίας παρά τω Υπουργείω Β. Ελλάδος" και δ)την υπ' αριθ. Δ. 4783/ε.ε. κοινήν απόφασιν ημών "περί ατελούς εισαγωγής μηχανημάτων κλπ. επαρχιακών βιομηχανικών, βιοτεχνικών και ξενοδοχειακών επιχειρήσεων", αποφασίζομεν: Τροποποιούμεν και συμπληρούμεν την υπ' αριθ. Δ. 4783/1955 απόφασιν ημών, ως ακολούθως: 1.Προκειμένου περί Βιομηχανικών, βιοτεχνικών και ξενοδοχειακών επιχειρήσεων περιφερείας Υπουργού Β. Ελλάδος, η σχετική αίτησις δια την χορήγησιν της υπό του Ν.Δ. 2176/52 "περί μέτρων προστασίας της επαρχιακής βιομηχανίας" ως τούτο ετροποποιήθη δια του Νόμ. 3213/55 "περί τροποποιήσεως και συμπληρώσεως των διατάξεων περί μέτρων προστασίας της επαρχιακής βιομηχανίας" προβλεπομένης απαλλαγής από δασμών και φόρων δι' εισαγόμενα μηχανήματα, εξαρτήματα κλπ. υποβάλλεται εις την αρμοδίαν παρά τω Υπουργώ Β. Ελλάδος υπηρεσίαν. 2.Το δια του από 12.11.1955 Β.Δ/τος συσταθέν Γνωμοδοτικόν Συμβούλιον Βιομηχανίας Β. Ελλάδος καθίσταται από 1ης Ιαν. 1956 αρμόδιον δια την χορήγησιν εγκρίσεων ατελούς εισαγωγής μηχανημάτων, εξαρτημάτων, συνεισαγομένων ανταλλακτικών και λοιπών οργάνων, προοριζομένων δια τας βιομηχανικάς βιοτεχνικάς και ξενοδοχειακάς επιχειρήσεις Β. Ελλάδος. Περιπτώσεις τινάς χορηγήσεως εγκρίσεως ατελούς εισαγωγής μηχανημάτων κλπ. δύναται το Γ.Σ.Β. Ελλάδος να παραπέμπη προς εξέτασιν και έγκρισιν εις το παρά τω Υπουργείω Βιομηχανίας Συμβούλιον Βιομηχανίας. 3.Το ως άνω Γ.Σ.Β. Ελλάδος αποφαίνεται εγκύρως επί αιτήσεων δια την ατελή εισαγωγήν μηχανημάτων κλπ. μόνον όταν παρίστανται εις αυτό οι εκ των μελών αυτού Διευθυντής Τελωνείων Θεσσαλονίκης και Προϊστάμενος της ηλεκτρομηχανολογικής Υπηρεσίας Μακεδονίας-Θράκης ή οι αναπληρωταί των. 4.Την εν προκειμένω απόφασιν του Υπουργού Βιομηχανίας αντικαθιστά απόφασις του Υπουργού Βορείου Ελλάδος. 5.Κατά τα λοιπά ισχύει εν τω συνόλω της η ρηθείσα υπ' αριθ. Δ. 4783/55 απόφασις ημών ως και υπ' αριθ. Δ 5670/55 προς τας Τελωνειακάς Αρχάς του Κράτους εγκύκλιος του εξ ημών Υπουργού των Οικονομικών. Περί της δασμολογικής προστασίας της βιομηχανίας βλ. και τόμ. 30Α σελ. 453. Περί οικονομικών διευκολύνσεων προς Επαρχιακάς Βιομηχανικάς Επιχειρήσεις άρτι εξελθούσας της αναγκαστικής διαχειρίσεως, όσον αφορά την συμμετοχήν αυτών εις Κρατικάς Προμηθείας βλ. Τομ.25 σελ.258,49. 